62021TJ0450_INF
A Törvényszék ítélete (első tanács), 2023. szeptember 20. – Spanyolország kontra Bizottság
(T‑450/21. sz. ügy) (
1
)
„EMGA és EMVA – A finanszírozásból kizárt kiadások – Spanyolország által kifizetett kiadások – Termeléstől függő önkéntes támogatás az állattenyésztési ágazatban – Késedelmes bejelentések kezelése – Korrekciók – A megengedhetőség feltételei – Az (EU) 639/2014 felhatalmazáson alapuló rendelet 53. cikke (4) bekezdésének második albekezdése – Közigazgatási szankciók – Az (EU) 640/2014 felhatalmazáson alapuló rendelet 31. cikke – Arányosság – A megkülönböztetés tilalmának elve – A helyszíni ellenőrzések megfelelő minősége – Az (EU) 809/2014 felhatalmazáson alapuló rendelet 34. cikkének (3)–(5) bekezdése”
1.
Mezőgazdaság – Közös agrárpolitika – Közvetlen támogatási rendszerek – Közös szabályok – Termeléstől függő önkéntes támogatás – Késedelmes bejelentés – Korrekció – Támogatásra való jogosultság – Közigazgatási szankciók alkalmazása – Megengedhetőség – Az arányosság elvének meg nem sértése
(639/2014 bizottsági rendelet, 53. cikk, (4) bekezdés, második albekezdés, a) pont; 640/2014 bizottsági rendelet, 31. cikk; 2015/1383 bizottsági rendelet, (2)–(5) preambulumbekezdés, és 1. cikk; 2016/1393 bizottsági rendelet, (14) preambulumbekezdés; 2021/841 bizottsági rendelet)
(lásd: 48–78. pont)
2.
Mezőgazdaság – Az EMGA és az EMVA általi finanszírozás – Egyes támogatási programok integrált igazgatási és ellenőrzési rendszere – Az állattartáshoz kapcsolódó támogatási intézkedések keretében az állatállomány‑alapú támogatási kérelmekre és kifizetési kérelmekre vonatkozó követelmények – Az állatok igényléstől független rendszerben történő azonosítására és nyilvántartására vonatkozó követelmények nemteljesítése – Közigazgatási szankciók alkalmazása – Megengedhetőség
(809/2014 bizottsági rendelet, 21. cikk, (4) bekezdés; 639/2014 bizottsági rendelet, 53. cikk, (4) bekezdés, első albekezdés; 640/2014 bizottsági rendelet, 31. cikk, (3) bekezdés)
(lásd: 92., 94–96., 98–100. pont)
3.
Mezőgazdaság – Az EMGA és az EMVA általi finanszírozás – Egyes támogatási programok integrált igazgatási és ellenőrzési rendszere – Az állattartáshoz kapcsolódó támogatási intézkedések keretében az állatállomány‑alapú támogatási kérelmekre és kifizetési kérelmekre vonatkozó követelmények – A támogatás helytállóságának ellenőrzése – Az igénylési rendszerre és az igényléstől független rendszerre alkalmazandó szabályozás közötti különbség – A hátrányos megkülönböztetés tilalma elvének megsértése – Hiány
(809/2014 bizottsági rendelet, 21. cikk, (1) bekezdés, c) pont)
(lásd: 107–110., 118. pont)
4.
Mezőgazdaság – Közös agrárpolitika – Az EMGA és az EMVA általi finanszírozás – Megsemmisítés iránti kereset – Harmadik személyek védelemhez való jogára való hivatkozás – A védelemhez való jog tiszteletben tartása elvének megsértése – Hiány
(Az Európai Unió Alapjogi Chartája, 47. cikk)
(lásd: 111. és 112. pont)
5.
Mezőgazdaság – Közös agrárpolitika – Közvetlen támogatási rendszerek – Közös szabályok – Termeléstől függő önkéntes támogatás – Területalapú támogatási rendszer – A két rendszer közötti különbségtétel – A területalapú támogatási rendszerre való hivatkozás a szóban forgó termeléstől függő önkéntes támogatási rendszer arányossága hiányának enyhítése érdekében – Megengedhetetlenség
(639/2014 és 640/2014 bizottsági rendelet)
(lásd: 117., 119. és 120. pont)
6.
Mezőgazdaság – Az EMGA és az EMVA általi finanszírozás – Végső elszámolás – Eljárás – Közigazgatási eljáráson kívüli adatszolgáltatás – A figyelembevétel feltételei
(809/2014 bizottsági rendelet, 34. cikk, (3) és (5) bekezdés, 908/2014 bizottsági rendelet, 34. cikk)
(lásd: 156–163. pont)
Rendelkező rész
1)
A Törvényszék a keresetet elutasítja.
2)
A Spanyol Királyság viseli saját költségeit, valamint az Európai Bizottság részéről felmerült költségeket.
3)
A Francia Köztársaság maga viseli saját költségeit.
(
1
)	HL C 401., 2021.10.4.